## Naredba o zaštiti riba u slatkovodnom ribarstvu

### NN 82/2005 (6.7.2005.), Naredba o zaštiti riba u slatkovodnom ribarstvu

# MINISTARSTVO POLJOPRIVREDE, ŠUMARSTVA I VODNOGA GOSPODARSTVA

**1584**

Na temelju članka 60. stavaka 1. i 2. te članka
63. stavka 2. Zakona o slatkovodnom ribarstvu (»Narodne novine«, br. 106/01, 7/03, 174/04, 10/05 – ispravak i 49/05 –
pročišćeni tekst), ministar poljoprivrede, šumarstva i vodnoga gospodarstva
donosi

## NAREDBU

### O ZAŠTITI RIBA U SLATKOVODNOM RIBARSTVU

Članak 1.

Ovom Naredbom određuje se:

1. lovostaj za pojedine vrste riba za vrijeme
kojeg se ribe ne smiju loviti, zadržavati, prekrcavati, iskrcavati, prevoziti,
skladištiti, prodavati, prerađivati, izlagati ili stavljati u promet;

2. najmanja veličina pojedinih vrsta riba ispod
koje se ribe ne smiju smiju loviti, zadržavati,
prekrcavati, iskrcavati, prevoziti, skladištiti, prodavati, prerađivati,
izlagati ili stavljati u promet;

3. visina naknade štete koju fizička ili pravna
osoba nanese ovlašteniku ribolovnog prava na ribolovnom području ili ribolovnoj
zoni za koju je dobio ribolovno pravo povredom odredbi Zakona o slatkovodnom
ribarstvu i podzakonskih propisa donesenih na temelju
njega.

I. LOVOSTAJ

Članak 2.

(1) Određuje se lovostaj za:

1. potočnu pastrvu (*Salmo* *trutta m. fario*
L.):

– u Kupi, Kupici, Čabranki, u vodama Žumberka i
sjeverno od Save od 1. listopada do 31. ožujka;

– u ostalim ribolovnim vodama od 1. listopada do
28/29. veljače;

2. jezersku pastrvu (*Salmo* *trutta m. lacustris*
L.) od 1. listopada do 28/29. veljače;

3. mekousnu pastrvu solinku (*Salmothymus* *obtusirostris salonitana Heck*.)

– u Jadru i Vrlici od 1. listopada do 31. svibnja;

4. mekousnu pastrvu zloustu (*Salmothymus* *obtusirostris krkensis Karaman*)

– u Krki od 1.
listopada do 31. svibnja;

5. mladicu (*Hucho* *hucho* L.) od 16. veljače do 30. rujna;

6. glavaticu (*Salmo* *marmoratus* L.) od 16. veljače do 30.
rujna;

7. lipljana (*Thymallus* *thymallus*
L.):

– u Kupi i Kupici od 16. listopada do 15.
svibnja;

– u ostalim ribolovnim vodama od 1. siječnja do
15. svibnja;

8. štuku (*Esox* *lucius* L.):

– u svim ribolovnim vodama osim u stalnim
staništima u kojima obitavaju sve vrste pastrva, te mladica, glavatica i lipljan od 1. veljače do 31. ožujka;

9. smuđa (*Stizostedion* *lucioperca* L.) od 1. ožujka do 31. svib­nja;

10. šarana (*Cyprinus* *carpio* L.) od 1. travnja do 31. svibnja;

11. soma (*Silurus* *glanis* L.) od 16. travnja do 15. lipnja;

12. kečigu (*Acipenser* *ruthenus* L.) od 1. ožujka do 31.
svibnja;

13. bolena (*Aspius* *aspius* L.) od 1. travnja do 31. svibnja
u Dunavcima: Poretak, Ostrovski, Vučedolski, Opatovački
i Renovski;

14. jeza (*Leuciscus* *idus* L.) od 1. svibnja do 31. svibnja u Dunavcima: Poretak, Ostrovski, Vučedolski, Opatovački
i Renovski.

(2) Odredba točke 11. stavka 1. ovoga članka ne
odnosi se na soma (Silurus glanis
L.) u rijeci Dunav.

II. NAJMANJA VELIČINA

Članak 3.

Određuje se najmanja veličina za:

1.         potočnu pastrvu (*Salmo* *trutta m. fario*
L.) u Gackoj            50
cm,

            – u ostalim ribolovnim vodama                                               30 cm;

2.         jezersku pastrvu (*Salmo* *trutta m. lacustris*
L.)                     40 cm;

3.         mekousnu pastrvu
solinku (*Salmothymus*

*obtusirostris salonitana Heck*.)                                            30
cm;

4.         mekousnu
pastrvu zloustu (*Salmothymus*

*obtusirostris krkensis Karaman*)                                         30
cm;

5.         kalifornijsku pastrvu (*Onchorhynchus* *mykiss*

*Walbaum*)                                                                             30
cm;

6.         mladicu (*Hucho* *hucho* L.)                                                     80 cm;

7.         glavaticu (*Salmo* *marmoratus* L.)                                          70 cm;

8.         lipljana (*Thymallus* *thymallus* L.)                                          30 cm;

            lipljana (*Thymallus* *thymallus* L.) u Kupi i Kupici                  32 cm;

9.         linjaka (*Tinca* *tinca* L.)                                                          20 cm;

10.       mrenu (*Barbus* *barbus* L.)                                                     28 cm;

11.       štuku (*Esox* *lucius* L.)                                                           40 cm;

12.       smuđa (*Stizostedion* *lucioperca* L.)                                       40 cm;

13.       šarana (*Cyprinus* *carpio* L.)                                                  40 cm;

14.       soma (*Silurus* *glanis* L.)                                                        60 cm;

15.       kečigu (*Acipenser* *ruthenus* L.)                                             40 cm;

16.       bolena (*Aspius* *aspius* L.) u Dunavcima:

            Poretak, Ostrovski,
Vučedolski, Opatovački i Renovski         40 cm;

17.       jeza (*Leuciscus* *idus* L.) u Dunavcima:
Poretak,

            Ostrovski, Vučedolski, Opatovački i Renovski                       25 cm.

Članak 4.

(1) Ribe se mjere po dužini od početka usta do
kraja sklopljene repne peraje.

(2) Svi primjerci riba ulovljeni za vrijeme
lovostaja određenog člankom 2. ove Naredbe kao i svi primjerci riba ulovljeni
ispod najmanje veličine određene člankom 3. ove Naredbe moraju se odmah
osloboditi i vratiti neoštećeni u stanište.

(3) Nedoraslim ribama smatraju se svi razvojni
oblici riba koji su ispod veličina propisanih ovom Naredbom.

III. NAKNADA ŠTETE

Članak 5.

(1) Određuje se visina naknade štete koju
fizička ili pravna osoba nanese ovlašteniku ribolovnog prava na ribolovnom
području ili ribolovnoj zoni za koju je dobio ribolovno pravo povredom odredbi
Zakona o slatkovodnom ribarstvu i podzakonskih
propisa donesenih na temelju njega.

(2) Šteta u smislu ove Naredbe podrazumijeva
štetu koja je nanesena doraslim i nedoraslim ribama.

Članak 6.

(1) Visina naknade štete za dorasle i nedorasle
ribe određuje se tako da se količina ribe (masa u kilogramima) određene vrste
ribe na kojoj je učinjena šteta obračuna po cijeni jednog (1) kilograma za tu
vrstu ribe i pomnoži s koeficijentom za tu vrstu ribe.

(2) U slučaju da je šteta počinjena na vrsti
ribe koja nije obuhvaćena ovom Naredbom, kao osnovica za izračunavanje tržišne
cijene uzima se tržišna cijena šarana za ciprinidne i
ostale vrste riba, te tržišna cijena kalifornijske pastrve za salmonidne vrste riba.

Članak 7.

Određuje se cijena jednog (1) kilograma ribe u
iznosu od:

1.         šaran (*Cyprinus* *carpio* L.)                                        25,00 kuna;

2.         som (*Silurus* *glanis* L.)                                              40,00 kuna;

3.         linjak (*Tinca* *tinca* L.)                                               30,00 kuna;

4.         mrena (*Barbus* *barbus* L.)                                         20,00 kuna;

5.         smuđ (*Stizostedion* *lucioperca* L.)                            50,00 kuna;

6.         štuka (*Esox* *lucius* L.)                                               40,00 kuna;

7.         potočna pastrva (*Salmo* *trutta m. fario*
L.)               40,00 kuna;

8.         kalifornijska pastrva

            (*Onchorhynchus* *mykiss Walbaum*)                          20,00
kuna;

9.         jezerska pastrva (*Salmo* *trutta m. lacustris*)             25,00 kuna;

10.       mekousna
pastrva solinka (*Salmothymus*

*obtusirostris salonitana Heck*)                                 150,00
kuna;

11.       mekousna
pastrva zlousta (*Salmothymus*

*obtusirostris krkensis Karaman*)                             150,00
kuna;

12.       lipljan (*Thymallus* *thymallus* L.)                                50,00 kuna;

13.       mladica (*Hucho* *hucho* L.)                                         100,00 kuna;

14.       glavatica (*Salmo* *marmoratus* L.)                              100,00 kuna;

15.       kečiga (*Acipenser* *ruthenus* L.)                                 40,00 kuna;

16.       bolen (*Aspius* *aspius* L.)                                            15,00 kuna;

17.       jez (*Leuciscus* *idus* L.)                                              15,00
kuna.

Članak 8.

(1) Određuju se koeficijenti za dorasle ribe:

1. koeficijent 5 za šarana (*Cyprinus* *carpio* L.), soma (*Silurus* *glanis* L.), linjaka (*Tinca* *tinca* L.), mrenu (*Barbus* *barbus* L.), kečigu (*Acipenser* *ruthenus* L.), smuđa (*Stizostedion* *lucioperca* L.), štuku (*Esox* *lucius* L.),
bolena (*Aspius* *aspius* L.) i
jeza (*Leuciscus* *idus* L.);

2. koeficijent 10 za potočnu pastrvu (*Salmo* *trutta m. fario* L.); kalifornijsku pastrvu (*Onchorhynchus* *mykiss Walbaum*),
jezersku pastrvu (*Salmo* *trutta m. lacustris*), mekousnu pastrvu solinku (*Salmothymus* *obtusirostris salonitana Heck*), mekousnu pastrvu zloustu (*Salmothymus* *obtusirostris krkensis Karaman*) i lipljana (*Thymallus* *thymallus*
L.);

3. koeficijent 15 za mladicu (*Hucho* *hucho* L.),
glavaticu (*Salmo* *marmoratus*
L.), mekousnu pastrvu solinku
(*Salmothymus* *obtusirostris salonitana Heck*) i mekousnu pastrvu zloustu (*Salmothymus* *obtusirostris krkensis Karaman*).

(2) Određuju se koeficijenti za nedorasle ribe:

1. koeficijent 8 za šarana (*Cyprinus* *carpio* L.), soma (*Silurus* *glanis* L.), linjaka (*Tinca* *tinca* L.), mrenu (*Barbus* *barbus* L.), bolena (*Aspius* *aspius* L.) i jeza (*Leuciscus* *idus* L.);

2. koeficijent 12 za kečigu (*Acipenser* *ruthenus* L.), smuđa (*Stizostedion* *lucioperca* L.), štuku (*Esox* *lucius* L.);

3. koeficijent 16 za sve vrste pastrva i lipljana (*Thymallus* *thymallus* L.);

4. koeficijent 24 za mladicu (*Hucho* *hucho* L.),
glavaticu (*Salmo* *marmoratus*
L.), mekousnu pastrvu solinku
(*Salmothymus* *obtusirostris salanitana Heck*) i mekousnu pastrvu zloustu (*Salmothymus* *obtusirostris krkensis Karaman*).

Članak 9.

Visina naknade štete koja je nastala kao
posljedica radnji iz članka 57. stavka 1. točke 3., 5., 8., 11. i 12., članka
59. stavka 2. te članka 61. stavaka 3. i 4. Zakona o slatkovodnom ribarstvu
određuje se sukladno članku 2. ove Naredbe i uvećava se:

– 2 (dva) puta za dorasle ribe;

– 5 (pet) puta za nedorasle ribe.

Članak 10.

Danom stupanja na snagu ove Naredbe prestaje
važiti Naredba o lovostaju i najmanjoj veličini pojedinih vrsta riba ispod koje
se ne smiju loviti, prerađivati niti stavljati u promet (»Narodne novine«, br. 3/03) i Pravilnik o određivanju visine naknade štete
nanesene ribama (»Narodne novine«, br. 149/02).

Članak 11.

Ova Naredba stupa na snagu osmoga dana od dana
objave u »Narodnim novinama«.

Klasa: 011-02/05-01/33

Urbroj: 525-01-05-1

Zagreb, 15. lipnja 2005.

Ministar

**Petar Čobanković**, v. r.

Naredba, NN 82/2005-1584